Yaponiyada oxirgi 20 yil mobaynidagi eng yirik yong‘inda 140 ta uy yonib ketdi

Yaponiyaning Itoigava shahrida (Xonsyu oroli, Niigata prefekturasi) 22-dekabr, payshanba kuni ro‘y bergan va katta maydonni qamrab olgan yong‘in bartaraf etildi. Bu haqda “Interfaks” xabar bermoqda.

NHK telekanaliga ko‘ra, oxirgi 20 yil mobaynidagi zilzila yoki sunami sababchisi bo‘lmagan eng yirik yong‘in shahar markazidagi Xitoy restoranida mahalliy vaqt bilan 10:00 da ro‘y berdi. Rasmiylar voqea joyiga yaqin dahalardagi aholiga evakuatsiya haqida ko‘rsatma berdi.
Yong‘in tufayli 140 ta uy yonib ketdi. Uni bartaraf etishga 10 soatdan oshiq vaqt talab etildi. Qurbonlar haqida ma’lum qilinmadi. Ikki kishi yengil jarohat oldi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.